पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी दिल्ली के भाजपा सांसद प्रवेश वर्मा ने आज नंगली में दिल्ली सरकार द्वारा सील कर देने के कारण पिछले 20 अप्रैल से बंद पड़े ऑक्सीजन प्लांट को शुरू करवाया। इस मामले को लेकर कई दिनों से सांसद वर्मा लगातार गृहमंत्री अमित शाह, उपराज्यपाल अनिल बैजल और दिल्ली के मुख्य सचिव विजय देव के साथ संपर्क कर प्रयासरत थे।
वर्मा ने बताया कि इसकी जानकारी प्रदेश मीडिया प्रभारी नवीन कुमार ने दी थी। जब हम इस प्लांट के मालिक धर्मेंद्र ने जब मुझे बताया कि उनकी प्लांट को केजरीवाल सरकार द्वारा बंद कर दिया गया है। जब मैंने कारण पता किया तो केजरीवाल सरकार की तरफ से तर्क दी गई कि यह प्लांट किसी भी कोरोना अस्पताल से नहीं जुड़ा हुआ है। इसलिए हम इसे चालू करने में असमर्थ हैं।
केंद्र ने भी दिल्ली की ऑक्सीजन सप्लाई की मात्रा बढ़ा दी है
इस मामले को सांसद वर्मा ने कि इस प्लांट के चालू होने से लगभग आसपास के 15 से अधिक छोटे अस्पताल और नर्सिंग होम को मदद मिलेगी। पानीपत से आ रहे लिक्विड ऑक्सीजन अब लगातार जारी रहेगा, इसे सुनिश्चित किया गया है। साथ ही इसकी मात्रा को और ज्यादा बढ़ाने पर भी कार्य किया जा रहा है।
उन्होंने कहा कि सरकारी अस्पतालों में बेड कम पड़ने के कारण जो लोग घर में आइसोलेट हैं, उनके लिए काफी सहूलियत होगी। यहां सिर्फ डॉक्टर की पर्ची जिसमें ऑक्सीजन की मांग हो और एक मरीज का आधार कार्ड के साथ खाली सिलेंडर लाकर ऑक्सीजन ले जाया जा सकता है। कल से केंद्र सरकार ने भी दिल्ली की ऑक्सीजन सप्लाई की मात्रा बढ़ा दी है। यह समय राजनीति का नहीं बल्कि एक साथ मिलकर काम करने का है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn